**ეპიდზედამხედველობა**

**რა არის პიდზედამხედველობის სახელმწიფო პროგრამის მიზანი?**

* გადამდები და არაგადამდები დაავადებების ქვეყანაში არსებული ეპიდემიური სიტუაციის კონტროლი. გადამდებ და არაგადამდებ დაავადებათა დროული გამოვლენის, ადეკვატური რეაგირებისა და პრევენციის უზრუნველყოფა ეპიდზედამხედველობისა და ლაბორატორიულ სამსახურებზე დაფუძნებული სისტემის გამართული მუშაობის გზით;
* ეპიდზედამხედველობის განხორციელება და სამედიცინო სტატისტიკური სისტემის მუშაობის უზრუნველყოფა;
* იმუნიზაციით მოცვის გაუმჯობესება საინფორმაციო სისტემისა და ლოჯისტიკის გამართული მუშაობის გზით;
* მუნიციპალური სჯდ ცენტრების მიერ სამოქმედო არეალზე მიმდინარე წლის ჯანმრთელობის დაცვის სახელმწიფო პროგრამების ფარგლებში განხორციელებული ღონისძიებებისთვის ეპიდზედამხედველობითი მხარდაჭერის უზრუნველყოფა;
* მალარიისა და სხვა ტრანსმისიური (დენგე, ზიკა, ჩიკუნგუნია, ყირიმ-კონგო, ლეიშმანიოზი და სხვა) დაავადებების პრევენციისა და კონტროლის გაუმჯობესება.

**რას მოიცავს ეპიდზედამხედველობის სახელმწიფო პროგრამა?**

ეპიდზედამხედველობის სახელმწიფო პროგრამა მოიცავს:

* მალარიისა და სხვა ტრანსმისიური დაავადებების გადამტანების გავრცელების (მ.შ. პრიორიტეტულია საქართველოს შავიზღვისპირა საკურორტო ზონები და მალარიის გავრცელების მაღალი რისკის ტერიტორიები) კერებში გადამტანის წინააღმდეგ პროფილაქტიკური ღონისძიებების გატარებას (საცხოვრებელი და არასაცხოვრებელი შენობების ინსექტიციდებით დამუშავებას);
* მალარიის კერებში დაავადებაზე სავარაუდოდ საეჭვო პირების სკრინინგული კვლევას, რაც მოიცავს სისხლის სქელი წვეთისა და ნაცხების აღებას და ლაბორატორიულ დიაგნოსტიკას;
* მალარიის სამკურნალო მედიკამენტების შესყიდვას;
* 5-დან 10 წლამდე ასაკის ბავშვების უზრუნველყოფას საერთაშორისო დონორი ორგანიზაციების მიერ მოწოდებული ჰელმინთოზების სამკურნალო/პროფილაქტიკური პრეპარატებით;
* ნოზოკომიური ინფექციების ეპიდზედამხედველობასა და ანტიბიოტიკებისადმი მიკრობთა რეზისტენტობის შესწავლას, რომელიც მოიცავს წინასწარ განსაზღვრული კრიტერიუმების (საავადმყოფოში ინტენსიური თერაპიის/რეანიმაციის განყოფილების არსებობა, ინტენსიური თერაპიის/რეანიმაციის განყოფილებაში საწოლების რაოდენობა ≥ 5) მიხედვით შერჩეულ სტაციონარულ დაწესებულებებში ინტენსიური თერაპიის/რეანიმაციის განყოფილებებში შეგროვებული მასალის (სისხლი, ნახველი, შარდი, ქირურგიული ჩარევის მიდამოდან აღებული ნაცხი) ბაქტერიოლოგიური გამოკვლევების ჩატარებას და იდენტიფიცირებული პათოგენური კულტურების ანტიმიკრობული რეზისტენტობის შესწავლას;
* ვირუსული დიარეების კვლევას, რომელიც მოიცავს ქვეყანაში შერჩეული საყრდენი ბაზებიდან (ინფექციური პროფილის მქონე სამედიცინო დაწესებულება, რომელიც მომსახურებას უწევს 0-14 წლის ასაკის ბავშვებს), მწვავე დიარეული კლინიკით მიმდინარე, ჰოსპიტალიზებულ ბავშვთა (0-14 წლის) ფეკალური სინჯების ლაბორატორიულ კვლევას როტავირუსულ, ადენოვირუსულ და ნოროვირუსულ ინფექციებზე.
* გრიპზე ეპიდზედამხედველობის ქსელის მდგრადობის შენარჩუნებას და სეზონურ/პანდემიურ გრიპზე რეაგირებას, რომელიც მოიცავს საყრდენი ბაზების მომსახურებას – ქვეყანაში შერჩეული საყრდენი ბაზებიდან გრიპის/გრიპისმაგვარი დაავადებისა და მძიმე მწვავე რესპირაციული დაავადების კლინიკური ნიშნების მქონე პაციენტებში ნიმუშების აღებას და შენახვას;
* საყრდენი ბაზებიდან გრიპზე საეჭვო პაციენტების კლინიკური ნიმუშების ცენტრში ტრანსპორტირებას და ლაბორატორიულ კვლევას.

**ვინ არის პროგრამის მოსარგებლე?**

პროგრამის მოსარგებლეები არიან საქართველოს მოქალაქეები (მათ შორის ოკუპირებულ ტერიტორიაზე მცხოვრები მოსახლეობა მიუხედავად მოქალაქეობის სტატუსისა), საქართველოში მუდმივად მცხოვრები უცხო ქვეყნის მოქალაქეები და მოქალაქეობის არმქონე პირები.

**ვის უნდა მიმართოთ პროგრამაში მონაწილეობის მისაღებად?**

ეპიდზედამხედველობის სახელმწიფო პროგრამის ფარგლებში გათვალისწინებული მომსახურების მისაღებად უნდა მიმართოთ მიმწოდებელ დაწესებულებებს:

* 5-დან 10 წლამდე ბავშვების ჰელმინთოზებზე (ჭიის კვერცხებზე) გამოსაკვლევად მუნიციპალურ საზოგადოებრივი ჯანმრთელობის ცენტრებს (დანართი 1);
* დანართ №2-ში წარმოდგენილ ნოზოკომიურ ინფექციების ეპიდზედამხედველობის მომსახურების მიმწოდებელ სამედიცინო დაწესებულებებს;
* დანართ №3-ში წარმოდგენილ დიარეული დაავადებების ეპიდზედამხედველობის მომსახურების მიმწოდებელ სამედიცინო დაწესებულებებს;
* გრიპის/გრიპისმაგვარ და მძიმე მწვავე რესპირაციული დაავადებზე გამოსაკვლევად - შპს „მედკაპიტალი“-ს (მის: თბილისი, გამრეკელის ქ. N19).

**როგორ ხდება ეპიდზედამხედველობის სახელმწიფო პროგრამის ანაზღაურება?**

პროგრამით გათვალისწინებული კვლევებით უზრუნველყოფა პროგრამის მოსარგებლეებისათვის არ ითვალისწინებს თანაგადახდaს.

ზემოაღნიშნულ საკითხთან დაკავშირებით დამატებითი ინფორმაციის მიღება შეგიძლიათ სსიპ ,,ლ. საყვარელიძის სახელობის დაავადებათა კონტროლისა და საზოგადოებრივი ჯანმრთლობის ეროვნულ ცენტრის“ ცხელი ხაზის მეშვეობით

(ტელეფონი – 116 001).